കൂടുതല് താരങ്ങളെ ടീമിലെത്തിക്കാന് ന്യൂകാസില് യുണൈറ്റഡ് സൗദി അറേബ്യ ഉടമസ്ഥാവകാശം ഏറ്റെടുത്തതോടെ ഫുട്ബോള് ലോകത്തിലെ ഏറ്റവും സമ്ബന്നമായ ടീമായി മാറിയ ന്യൂകാസില് യുണൈറ്റഡ് ക്ലബ്ബിനെ അഴിച്ചു പണിയാനുള്ള പ്രവര്ത്തനങ്ങള് ആരംഭിച്ചു തുടങ്ങിയിട്ടുണ്ട്. വരുന്ന പത്ത് വര്ഷങ്ങള്ക്കുള്ളില് പ്രീമിയര് ലീഗ് കിരീടം ഉയര്ത്തുകയാണ് തങ്ങളുടെ ലക്ഷ്യമെന്ന് ക്ലബിന്റെ ഡയറക്റ്ററായ അമാന്ഡ സ്റ്റാവ്ലി പറഞ്ഞെങ്കിലും വളരെ പെട്ടന്നു തന്നെ ടീമിനെ മെച്ചപ്പെടുത്തിയെടുക്കാനാണ് ന്യൂകാസില് ഒരുങ്ങുന്നതെന്നാണ് പുറത്തു വരുന്ന റിപ്പോര്ട്ടുകള് സൂചിപ്പിക്കുന്നത്. വരുന്ന ജനുവരി ട്രാന്സ്ഫര് ജാലകത്തില് വമ്ബന് താരങ്ങളെ തങ്ങളുടെ പാളയത്തിലെത്തിക്കും എന്നുറപ്പുള്ള ന്യൂകാസില് യുണൈറ്റഡ് നോട്ടമിട്ടിരിക്കുന്ന താരങ്ങളില് പ്രധാനി പിഎസ്ജിയുടെ മൗറോ ഇകാര്ഡിയാണെന്നാണ് ഇറ്റാലിയന് മാധ്യമങ്ങള്റിപ്പോര്ട്ടു ചെയ്യുന്നത്. ലയണല് മെസി, കെയ്ലിയന് എംബാപ്പെ, നെയ്മര് തുടങ്ങിയ മുന്നേറ്റനിര താരങ്ങളുള്ള പിഎസ്ജിയില് അവസരങ്ങള് കുറഞ്ഞ ഇകാര്ഡിയെ എളുപ്പത്തില് സ്വന്തമാക്കാന് കഴിയുമെന്ന് അവര് പ്രതീക്ഷിക്കുന്നു. 305 മില്യണ് പൗണ്ട് മുടക്കി ന്യൂകാസില് യുണൈറ്റഡിനെ ഏറ്റെടുത്ത സൗദി പബ്ലിക് ഇന്വെസ്റ്റ്മെന്റ് ഫണ്ടിന് അടുത്ത മൂന്നു വര്ഷത്തിനിടയില് ഇരുനൂറു മില്യണ് യൂറോ ട്രാന്സ്ഫര് സംബന്ധമായ കാര്യങ്ങള്ക്കു വേണ്ടി ചിലവഴിക്കാന് കഴിയും എന്നാണു സാമ്ബത്തിക വിശകലന വിദഗ്ദര് പറയുന്നത്. അതുകൊണ്ടു തന്നെ ജനുവരി ട്രാന്സ്ഫര് ജാലകം മുതല് പുതിയൊരു ടീമായി മാറാനൊരുങ്ങുന്ന ന്യൂകാസില് പ്രീമിയര് ലീഗിലെ നിലവിലെ വമ്ബന് ടീമുകള്ക്കെല്ലാം ഭീഷണി തന്നെയാണ്. അതേസമയം ജനുവരി ട്രാന്സ്ഫര് ജാലകത്തില് അവര് ടീമിലെത്തിക്കാന് നോട്ടമിട്ടിരിക്കുന്ന പ്രധാന താരമായ ഇകാര്ഡിക്കു വേണ്ടി അവര് മത്സരം നേരിടേണ്ടി വരുമെന്നും റിപ്പോര്ട്ടുകള് വ്യക്തമാക്കുന്നു. പ്രീമിയര് ലീഗ് ക്ലബായ ടോട്ടനം ഹോസ്പര്, ഇറ്റാലിയന് ക്ലബായ യുവന്റസ് എന്നിവരാണ് വിന്റര് ജാലകത്തില് അര്ജന്റീന സ്ട്രൈക്കറെ ടീമിലെത്തിക്കാനുള്ള ഒരുക്കങ്ങള് നടത്തിക്കൊണ്ടിരിക്കുന്നത്.The post കൂടുതല് താരങ്ങളെ ടീമിലെത്തിക്കാന് ന്യൂകാസില് യുണൈറ്റഡ് first appeared on MalayalamExpressOnline.